Því er ljóst að umfjöllun dagblaða um einstök málefni er oft á tíðum mun rækilegri en umfjöllun ljósvakamiðlanna enda hefur því oft verið haldið fram að talmiðlarnir , sérstaklega sjónvarp , séu eingöngu með fyrirsagnir . Ljósvakamiðlarnir , sérstaklega útvarp , eru nánast alltaf í samkeppni við það sem er í gerast í umhverfi hlustandans . Vegna ofangreindra takmarkana ljósvakamiðlanna er ljóst að fréttir sem byggja á tölfræðilegum upplýsingum eiga illa heima í útvarpi og sjónvarpi . Í slíkum tilvikum á vissulega við að ein mynd segi meira en þúsund orð . Þannig hefur hver miðill bæði sína kosti og galla . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .